title: 2018 m. gegužės 30 d. Europos Parlamento ir Tarybos sprendimas (ES) 2018/846 dėl Europos Sąjungos solidarumo fondo lėšų mobilizavimo siekiant suteikti pagalbą Graikijai, Ispanijai, Prancūzijai ir Portugalijai

text:
8.6.2018

               LT

               Europos Sąjungos oficialusis leidinys

               L 144/3

         EUROPOS PARLAMENTO IR TARYBOS SPRENDIMAS (ES) 2018/846
   2018 m. gegužės 30 d.
   dėl Europos Sąjungos solidarumo fondo lėšų mobilizavimo siekiant suteikti pagalbą Graikijai, Ispanijai, Prancūzijai ir Portugalijai
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (1), ypač į jo 4 straipsnio 3 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 11 punktą,
   atsižvelgdami į Europos Komisijos pasiūlymą,
   kadangi:

               (1)

               Europos Sąjungos solidarumo fondo (toliau – Fondas) tikslas – suteikti Sąjungai galimybę greitai, veiksmingai ir lanksčiai reaguoti nelaimės atvejais, kad būtų parodytas solidarumas su gaivalinių nelaimių ištiktų regionų gyventojais;

               (2)

               didžiausia Fondo metinė suma neturi viršyti 500 000 000 EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 10 straipsnyje;

               (3)

               2017 m. rugsėjo 1 d. Graikija pateikė paraišką mobilizuoti Fondo lėšas dėl 2017 m. birželio 12 d. Šiaurės Egėjo regione esančią Lesbo salą sukrėtusio žemės drebėjimo;

               (4)

               2017 m. gruodžio 22 d. Ispanija pateikė paraišką mobilizuoti Fondo lėšas dėl 2017 m. spalio 10–17 d. šiaurės vakarų Ispanijoje esantį Galisijos regioną nusiaubusių miško gaisrų;

               (5)

               2017 m. lapkričio 27 d. Prancūzija pateikė paraišką mobilizuoti Fondo lėšas dėl 2017 m. rugsėjo 5 ir 6 d. Sen Marteno saloje praūžusio uragano Irmos ir 2017 m. rugsėjo 18 ir 19 d. Gvadelupą nusiaubusio uragano Marijos;

               (6)

               2017 m. liepos 17 d. Portugalija pateikė pradinę paraišką dėl įnašo iš Fondo dėl didelių gaisrų, kurie įsiplieskė 2017 m. birželio 17 d. Tačiau 2017 m. birželio–spalio mėn. laikotarpiu Portugalijoje kilo naujų gaisrų, todėl 2017 m. spalio 13 d. ir 2017 m. gruodžio 14 d. Portugalija pateikė su jos paraiška susijusią atnaujintą informaciją, be kita ko, peržiūrėtą žalos, kurią nuo 2017 m. birželio iki spalio mėn. padarė gaisrai, bendros sumos įvertį;

               (7)

               Graikijos, Ispanijos, Prancūzijos ir Portugalijos paraiškos atitinka finansinio įnašo teikimo iš Fondo lėšų sąlygas, kaip nustatyta Reglamento (EB) Nr. 2012/2002 4 straipsnyje;

               (8)

               todėl Fondo lėšos turėtų būti mobilizuotos siekiant Graikijai, Prancūzijai, Portugalijai ir Ispanijai suteikti finansinį įnašą;

               (9)

               siekiant kuo greičiau mobilizuoti Fondo lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2018 finansinių metų Sąjungos bendrajame biudžete iš Europos Sąjungos solidarumo fondo mobilizuojamos tokios įsipareigojimų ir mokėjimų asignavimų sumos: Graikijai – 1 359 119 EUR, Ispanijai – 3 228 675 EUR, Prancūzijai – 48 906 025 EUR, Portugalijai – 50 673 132 EUR.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2018 m. gegužės 30 d.

      Priimta Strasbūre, 2018 m. gegužės 30 d.

            Europos Parlamento vardu

            Pirmininkas

         A. TAJANI

            Tarybos vardu

            Pirmininkė

         L. PAVLOVA

      (1)  OL L 311, 2002 11 14, p. 3.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma daugiametė finansinė sistema 2014–2020 m. laikotarpiu (OL L 347, 2013 12 20, p. 884).


title: 2018 m. gegužės 30 d. Europos Parlamento ir Tarybos sprendimas (ES) 2018/847 dėl Europos prisitaikymo prie globalizacijos padarinių fondo lėšų mobilizavimo pagal Belgijos paraišką „EGF/2017/010 BE/Caterpillar“

text:
8.6.2018

               LT

               Europos Sąjungos oficialusis leidinys

               L 144/5

         EUROPOS PARLAMENTO IR TARYBOS SPRENDIMAS (ES) 2018/847
   2018 m. gegužės 30 d.
   dėl Europos prisitaikymo prie globalizacijos padarinių fondo lėšų mobilizavimo pagal Belgijos paraišką „EGF/2017/010 BE/Caterpillar“
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondo (EGF) tikslas – teikti paramą atleistiems darbuotojams ir savarankiškai dirbantiems asmenims, kurių veikla nutrūko dėl globalizacijos sukeltų esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF didžiausia metinė suma turi neviršyti 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 12 straipsnyje;

               (3)

               2017 m. gruodžio 18 d. Belgija pateikė paraišką mobilizuoti EGF lėšas dėl darbuotojų atleidimo iš įmonės „Caterpillar Solar Gosselies“ ir jos 5 tiekėjų. Paraiška buvo papildyta papildoma informacija, pateikta pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               remdamasi Reglamento (ES) Nr. 1309/2013 6 straipsnio 2 dalimi, Belgija nusprendė 300 nedirbančių ir nesimokančių jaunuolių (NEET) taip pat teikti iš EGF bendrai finansuojamas prie individualių poreikių pritaikytas paslaugas;

               (5)

               todėl iš EGF turėtų būti mobilizuota 4 621 616 EUR suma finansinei paramai pagal Belgijos pateiktą paraišką suteikti;

               (6)

               siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2018 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 4 621 616 EUR įsipareigojimų ir mokėjimų asignavimų sumą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2018 m. gegužės 30 d.

      Priimta Strasbūre 2018 m. gegužės 30 d.

            Europos Parlamento vardu

            Pirmininkas

         A. TAJANI

            Tarybos vardu

            Pirmininkė

         L. PAVLOVA

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


19.6.2018

               LT

               Europos Sąjungos oficialusis leidinys

               C 215/299

         P8_TA(2016)0410
   Neprieštaravimas deleguotajam aktui: kai kurių ne biržos išvestinių finansinių priemonių rizikos mažinimo būdų techniniai reguliavimo standartai
   Europos Parlamento sprendimas neprieštarauti 2016 m. spalio 4 d. Komisijos deleguotajam reglamentui, kuriuo Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų papildomas ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, rizikos mažinimo būdų techniniais reguliavimo standartais (C(2016)06329 – 2016/2930(DEA))
   (2018/C 215/57)

      Europos Parlamentas,

               —

               atsižvelgdamas į Komisijos deleguotąjį reglamentą (C(2016)06329),

               —

               atsižvelgdamas į Komisijos 2016 m. spalio 4 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,

               —

               atsižvelgdamas į Ekonomikos ir pinigų politikos 2016 m. spalio 13 d. laišką Komitetų pirmininkų sueigos pirmininkui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į 2012 m. liepos 4 d. Europos Parlamento ir Tarybos reglamentą (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (1) (Europos rinkos infrastruktūros reglamentas (ERIR)), ypač į jo 11 straipsnio 15 dalį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (2), 2010 m. lapkričio 24 d. Europos Parlamento ir Tarybos reglamento (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (3), taip pat 2010 m. lapkričio 24 d. Europos Parlamento ir Tarybos reglamento (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/77/EB (4), 13 straipsnius,

               —

               atsižvelgdamas į techninių reguliavimo standartų projektą, kurį pagal Reglamento (ES) Nr. 648/2012 11 straipsnio 15 dalį 2016 m. kovo 8 d. pateikė Europos priežiūros institucijos – Europos bankininkystės institucija, Europos draudimo ir profesinių pensijų institucija ir Europos vertybinių popierių ir rinkų institucija,

               —

               atsižvelgdamas į Ekonomikos ir pinigų politikos komiteto rekomendaciją dėl sprendimo,

               —

               atsižvelgdamas į Darbo tvarkos taisyklių 105 straipsnio 6 dalį,

               —

               atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2016 m. spalio 25 d., nebuvo pareikšta prieštaravimų,

               A.

               kadangi ERIR nustatomi ne biržos išvestinių finansinių priemonių sutarčių tarpuskaitos ir dvišalio rizikos valdymo reikalavimai, reikalavimai teikti ataskaitas, taikomi išvestinių finansinių priemonių sutartims, ir vienodi pagrindinių sandorio šalių ir sandorių duomenų saugyklų veiklos reikalavimai;

               B.

               kadangi ERIR 11 straipsnio 15 dalyje numatyta, jog Europos priežiūros institucijos parengia bendrų techninių reguliavimo standartų projektus, kuriuose nurodoma: rizikos valdymo procedūros, įskaitant įkaito dydį ir rūšį ir atskyrimo tvarką, kurių reikia, kad būtų laikomasi ERIR 11 straipsnio 3 dalies, procedūros, kurių turi laikytis sandorio šalys ir atitinkamos kompetentingos institucijos, netaikydamos reikalavimo pagal ERIR 11 straipsnio 6–10 dalis, taikytini kriterijai, nurodyti ERIR 11 straipsnio 5–10 dalyse, įskaitant visų pirma tai, kas būtų laikoma praktinėmis ar teisinėmis kliūtimis sandorio šalims tarpusavyje greitai pervesti nuosavas lėšas arba padengti įsipareigojimus;

               C.

               kadangi ERIR 11 straipsnio 15 dalimi Komisijai suteikiami įgaliojimai priimti tuos techninius reguliavimo standartus, atsižvelgiant į sandorio šalies teisinį pobūdį, pagal atitinkamai Reglamento (ES) Nr. 1093/2010 (EBA reglamento), Reglamento (ES) Nr. 1094/2010 (EIOPA reglamento) arba Reglamento (ES) Nr. 1095/2010 (ESMA reglamento) 10–14 straipsnius;

               D.

               kadangi Bazelio bankų priežiūros komitetas (angl. BCBS) ir Tarptautinė vertybinių popierių komisijų organizacija (angl. IOSCO) 2013 m. rugsėjo mėn. paskelbė bendrą visuotinę tvarką, kuria nustatomi garantinių įmokų reikalavimai išvestinėms finansinėms priemonėms, kurioms netaikoma pagrindinės sandorio šalies tarpuskaita, ir 2015 m. kovo mėn. peržiūrėjo tą tvarką;

               E.

               kadangi Europos priežiūros institucijos 2016 m. kovo 8 d. pateikė Komisijai techninių reguliavimo standartų projektus;

               F.

               kadangi Komisija 2016 m. liepos 28 d. pranešė Europos priežiūros institucijoms savo ketinimą priimti techninių reguliavimo standartų projektus su įvairiais pakeitimais pagal EBA, EIOPA ir ESMA reglamentų 10 straipsnio 1 dalį;

               G.

               kadangi Europos priežiūros institucijos 2016 m. rugsėjo 8 d. Komisijai pagal EBA, EIOPA ir ESMA reglamentų 10 straipsnio 1 dalį pateikė oficialią nuomonę ir peržiūrėtus techninių reguliavimo standartų projektus;

               H.

               kadangi Komisija 2016 m. spalio 4 d. priėmė deleguotąjį reglamentą;

               I.

               kadangi šis deleguotasis reglamentas gali įsigalioti tik pasibaigus Parlamento ir Tarybos tikrinimo laikotarpiui ir tik tuo atveju, jeigu nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneš Komisijai, kad prieštaravimų nereikš;

               J.

               kadangi pagal EBA, EIOPA ir ESMA reglamentų 13 straipsnio 1 dalį numatytas tikrinimo laikotarpis yra trys mėnesiai nuo pranešimo apie techninius reguliavimo standartus datos; kadangi tokiu būdu šis konkretus tikrinimo laikotarpis baigiasi 2017 m. sausio 4 d.;

               K.

               kadangi dėl garantinės įmokos reikalavimų, taikomų finansinėms priemonėms, kurioms netaikoma pagrindinės sandorio šalies tarpuskaita, įgyvendinimo kalendoriaus buvo susitarta tarptautiniu lygmeniu (BCBS ir IOSCO); kadangi Sąjunga praleido sutartą 2016 m. rugsėjo 1 d. pirmojo etapo įgyvendinimo terminą, tačiau vis dar gali nustatyti savo taisykles iki antrojo – 2017 m. kovo 1 d. – termino, kai daug finansų sandorio šalių ir ne finansų įmonių grupių turėtų pradėti keistis garantinėmis įmokomis;

               L.

               kadangi dėl šios priežasties išankstinis neprieštaravimas turėtų būti pareikštas kuo greičiau siekiant, kad Sąjunga galėtų įvykdyti savo tarptautinius įsipareigojimus ir kad sandorių šalys galėtų pasirengti naujiems reikalavimams apie juos pranešus pakankamai iš anksto; kadangi toks požiūris padės kuo greičiau užtikrinti teisinį tikrumą rinkos dalyviams Sąjungoje ir trečiosiose valstybėse;

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šį sprendimą Tarybai ir Komisijai.

      (1)  OL L 201, 2012 7 27, p. 1.

      (2)  OL L 331, 2010 12 15, p. 12.

      (3)  OL L 331, 2010 12 15, p. 48.

      (4)  OL L 331, 2010 12 15, p. 84.


title: 2018 m. birželio 11 d. ir 2018 m. liepos 2 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

text:
17.7.2018

               LT

               Europos Sąjungos oficialusis leidinys

               C 250/2

         EUROPOS PARLAMENTO BIURO SPRENDIMAS
   2018 m. birželio 11 d. ir 2018 m. liepos 2 d.
   kuriuo iš dalies keičiamos Europos Parlamento narių statuto įgyvendinimo taisyklės
   (2018/C 250/03)
   EUROPOS PARLAMENTO BIURAS,
   atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
   atsižvelgdamas į Europos Parlamento narių statutą (1),
   atsižvelgdamas į Europos Parlamento darbo tvarkos taisyklių 25 straipsnį,
   kadangi:

               (1)

               pagal dabartinę Europos Parlamento narių statuto įgyvendinimo taisyklių (2) (toliau – Įgyvendinimo taisyklės) 12 straipsnio 1 dalies redakciją Parlamento narių dalyvavimo neįmanoma patvirtinti elektroniniu būdu. Be to, jį tvirtinant centriniame registre reikia nemažai žmogiškųjų išteklių ir jis vykdomas brangiai kainuojančiu rankiniu būdu, dėl kurio dažnai atsiranda klaidų;

               (2)

               turėtų būti parengtas savanoriško bandymo etapas, per kurį centrinis registras bus papildytas kompiuterizuota sistema, naudojančia biometrinę technologiją, siekiant sudaryti galimybę patikrinti patikimumą ir garantuoti konfidencialumą, būtinus siekiant užtikrinti pagrįstą Parlamento narių dalyvavimą;

               (3)

               į Įgyvendinimo taisykles turėtų būti įtrauktas naujas straipsnis siekiant nustatyti teisinį pagrindą, pagal kurį Parlamentas galėtų užtikrinti, kad tais atvejais, kai pripažįstama, jog Parlamento narys priekabiavo prie akredituoto padėjėjo, ir toliau būtų vykdomi finansiniai įsipareigojimai tam padėjėjui atskaičiuojant lėšas iš atitinkamo Parlamento nario išlaidų padėjėjo paslaugoms kompensacijos, net jeigu atitinkamas Parlamento narys ir neturi teisės naudotis to asistento teikiamomis paslaugomis;

         PRIĖMĖ ŠĮ SPRENDIMĄ:
   1 straipsnis
   Įgyvendinimo taisyklės iš dalies keičiamos taip:

               1)

               12 straipsnio 1 dalis pakeičiama taip:
               „1.   Parlamento nariai patvirtina, kad dalyvauja, pasirašydami dalyvių sąraše, esančiame plenarinių posėdžių salėje arba kitoje posėdžių salėje, arba centriniame registre Biuro nustatytomis darbo valandomis. Parlamento nario dalyvavimo elektroninis patvirtinimas gali būti naudojamas vietoje jo asmeninio parašo.“;

               2)

               įterpiamas šis straipsnis:
               „34a straipsnis
               Finansinės pasekmės, jei nustatoma, kad priekabiauta prie akredituoto Parlamento nario padėjėjo
               Kai, pasibaigus rungimosi principu grindžiamai skundų dėl priekabiavimo nagrinėjimo vidaus procedūrai, Parlamento pirmininkas nustato, kad Parlamento narys psichologiškai arba seksualiai priekabiavo prie akredituoto padėjėjo, Parlamentas, nukrypdamas nuo šių Įgyvendinimo taisyklių 33 straipsnio, iš to Parlamento nario išlaidų padėjėjo paslaugoms kompensacijos išskaičiuoja visas to akredituoto padėjėjo sutartyje numatytas pinigines sumas, mokėtinas tam padėjėjui, visų pirma padėjėjo atlyginimą, o Parlamento narys nebetenka teisės naudotis to padėjėjo paslaugomis.“

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Šis sprendimas taikomas nuo 2018 m. rugsėjo 1 d.

      (1)  2005 m. rugsėjo 28 d. Europos Parlamento sprendimas 2005/684/EB, Euratomas, kuriuo patvirtinamas Europos Parlamento narių statutas (OL L 262, 2005 10 7, p. 1).

      (2)  2008 m. gegužės 19 d. ir liepos 9 d. Europos Parlamento biuro sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).


title: 2018 m. liepos 16 d. Tarybos sprendimas (BUSP) 2018/1006 dėl ribojamųjų priemonių atsižvelgiant į padėtį Maldyvų Respublikoje

text:
17.7.2018

               LT

               Europos Sąjungos oficialusis leidinys

               L 180/24

         TARYBOS SPRENDIMAS (BUSP) 2018/1006
   2018 m. liepos 16 d.
   dėl ribojamųjų priemonių atsižvelgiant į padėtį Maldyvų Respublikoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2018 m. vasario 26 d. Taryba priėmė išvadas, kuriose susirūpinusi atkreipė dėmesį į pastaruoju metu pablogėjusią padėtį Maldyvų Respublikoje ir pasmerkė politiniais motyvais pagrįstus suėmimus, kišimąsi į Maldyvų Aukščiausiojo Teismo darbą ir veiksmus, kurių imtasi prieš teismines institucijas. Taryba pabrėžė, kad Maldyvų Parlamentui ir teisminėms Maldyvų institucijoms turėtų būti sudarytos sąlygos vėl normaliai veikti pagal Maldyvų Konstituciją. Ji taip pat paragino Maldyvų vyriausybę pradėti tikrą dialogą su opozicijos lyderiais, kuris taptų pagrindu patikimiems, skaidriems ir įtraukiems prezidento rinkimams;

               (2)

               Taryba tebėra labai sunerimusi dėl nuolat blogėjančios teisinės valstybės ir žmogaus teisių padėties Maldyvuose, ypač artėjant prezidento rinkimams;

               (3)

               šiame kontekste turėtų būti nustatytos ribojamosios priemonės asmenims ir subjektams, atsakingiems už kenkimą teisinei valstybei arba trukdymą priimti įtraukų politinį sprendimą Maldyvuose, taip pat asmenims ir subjektams, atsakingiems už šiurkščius žmogaus teisių pažeidimus;

               (4)

               tam tikroms priemonėms įgyvendinti reikia tolesnių Sąjungos veiksmų,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės imasi būtinų priemonių tam, kad nebūtų leidžiama atvykti į jų teritoriją ar vykti per ją tranzitu fiziniams asmenims:

               a)

               kenkiantiems teisinei valstybei ar trukdantiems įtraukiam politiniam sprendimui Maldyvuose, be kita ko, vykdant smurto, represinius veiksmus ar kurstant smurtą;

               b)

               dalyvaujantiems planuojant veiksmus, kuriais šiurkščiai pažeidžiamos žmogaus teisės, jiems vadovaujantiems ar juos vykdantiems;

               c)

               su a ir b punktuose nurodytais asmenimis susijusiems fiziniams asmenims,

         kaip išvardyta priede.
   2.   1 dalis neįpareigoja valstybių narių neleisti jų pačių piliečiams atvykti į jų teritoriją.
   3.   1 dalis nedaro poveikio tiems atvejams, kai valstybė narė privalo laikytis įsipareigojimo pagal tarptautinę teisę, būtent:

               a)

               kaip tarptautinės tarpvyriausybinės organizacijos priimančioji šalis;

               b)

               kaip Jungtinių Tautų rengiamos ar globojamos tarptautinės konferencijos priimančioji šalis;

               c)

               pagal daugiašalį susitarimą dėl privilegijų ir imunitetų suteikimo arba

               d)

               pagal 1929 m. Šventojo Sosto (Vatikano Miesto Valstybės) ir Italijos Taikinimo sutartį (Laterano paktą).

         4.   Laikoma, kad 3 dalis taikoma ir tais atvejais, kai valstybė narė yra Europos saugumo ir bendradarbiavimo organizacijos (ESBO) priimančioji šalis.
   5.   Taryba tinkamai informuojama apie visus atvejus, kai valstybė narė taiko išimtį pagal 3 arba 4 dalį.
   6.   Valstybės narės gali taikyti pagal 1 dalį nustatytų priemonių išimtis, kai kelionė yra pateisinama dėl skubaus humanitarinio poreikio arba dėl dalyvavimo tarpvyriausybiniuose susitikimuose ir susitikimuose, kuriuos remia ar kurių priimančioji šalis yra Sąjunga arba kurių priimančioji šalis yra ESBO pirmininkaujanti valstybė narė, kuriuose vyksta politinis dialogas, kuriuo tiesiogiai padedama siekti ribojamųjų priemonių politikos tikslų, įskaitant žmogaus teisių ir teisinės valstybės skatinimą Maldyvuose.
   7.   Valstybė narė, pageidaujanti taikyti 6 dalyje nurodytas išimtis, apie tai raštu praneša Tarybai. Laikoma, kad išimtį taikyti leidžiama, jeigu vienas ar keli Tarybos nariai raštu nepareiškia prieštaravimo per dvi darbo dienas nuo pranešimo apie siūlomą išimtį gavimo. Jeigu viena ar kelios Tarybos narės pareiškia prieštaravimą, Taryba kvalifikuota balsų dauguma vis dėlto gali nuspręsti leisti taikyti siūlomą išimtį.
   8.   Tais atvejais, kai pagal 3, 4, 6 arba 7 dalį valstybė narė leidžia į priede pateiktą sąrašą įtrauktiems asmenims atvykti į savo teritoriją arba vykti per ją tranzitu, leidimas galioja tik tuo tikslu, kuriam jis buvo suteiktas, ir tik tiems asmenims, dėl kurių tiesiogiai jis suteiktas.
   2 straipsnis
   1.   Įšaldomos visos lėšos ir ekonominiai ištekliai, kurie priklauso, kuriuos nuosavybės teise turi, valdo arba kontroliuoja:

               a)

               fiziniai ar juridiniai asmenys, subjektai ar organizacijos, kenkiantys teisinei valstybei ar trukdantys priimti įtraukų politinį sprendimą Maldyvuose, be kita ko, vykdantys smurto, represinius veiksmus ar kurstantys smurtą;

               b)

               fiziniai ar juridiniai asmenys, subjektai ar organizacijos, dalyvaujantys planuojant veiksmus, kuriais šiurkščiai pažeidžiamos žmogaus teisės, jiems vadovaujantys ar juos vykdantys;

               c)

               fiziniai ar juridiniai asmenys, subjektai ar organizacijos, susiję su a ir b punktuose nurodytais asmenimis, subjektais ar organizacijomis,

         kaip išvardyta priede.
   2.   Priede išvardytiems fiziniams ar juridiniams asmenims, subjektams ar organizacijoms arba jų naudai nei tiesiogiai, nei netiesiogiai nesudaroma galimybė naudotis jokiomis lėšomis ar ekonominiais ištekliais.
   3.   Valstybės narės kompetentinga institucija gali leisti nutraukti tam tikrų lėšų ar ekonominių išteklių įšaldymą arba leisti jais naudotis tokiomis sąlygomis, kurios, jos nuomone, yra tinkamos, nustačiusi, kad atitinkamos lėšos ar ekonominiai ištekliai yra:

               a)

               būtini priede išvardytų fizinių ar juridinių asmenų, subjektų arba organizacijų, taip pat nuo tokių fizinių asmenų priklausomų šeimos narių pagrindiniams poreikiams tenkinti, įskaitant mokėjimus už maisto produktus, nuomą arba hipoteką, vaistus ir medicininį gydymą, mokesčius, draudimo įmokas ir komunalines paslaugas;

               b)

               skirti išimtinai pagrįstiems profesiniams mokesčiams sumokėti ir patirtoms išlaidoms, susijusioms su teisinių paslaugų teikimu, kompensuoti;

               c)

               skirti išimtinai mokesčiams arba paslaugų mokesčiams už kasdienį įšaldytų lėšų arba ekonominių išteklių laikymą ar tvarkymą sumokėti;

               d)

               būtini ypatingoms išlaidoms apmokėti, su sąlyga, kad atitinkama kompetentinga institucija apie priežastis, dėl kurių, jos nuomone, turėtų būti suteiktas specialus leidimas, kitų valstybių narių kompetentingoms institucijoms ir Komisijai pranešė ne mažiau kaip prieš dvi savaites iki leidimo suteikimo, arba

               e)

               mokėtini į diplomatinės atstovybės arba konsulinės įstaigos, arba tarptautinės organizacijos, kuri pagal tarptautinę teisę naudojasi imunitetais, sąskaitą arba iš jos, jei tokie mokėjimai skirti naudoti diplomatinės atstovybės arba konsulinės įstaigos, arba tarptautinės organizacijos oficialiais tikslais.

         Atitinkama valstybė narė informuoja kitas valstybes nares ir Komisiją apie bet kokį pagal šią dalį suteiktą leidimą.
   4.   Nukrypstant nuo 1 dalies, valstybės narės kompetentingos institucijos gali leisti nutraukti tam tikrų lėšų ar ekonominių išteklių įšaldymą, jei laikomasi šių sąlygų:

               a)

               lėšoms ar ekonominiams ištekliams taikomas arbitražo sprendimas, priimtas anksčiau nei dieną, kurią 1 dalyje nurodytas fizinis ar juridinis asmuo, subjektas arba organizacija buvo įtraukti į priede pateiktą sąrašą, arba Sąjungoje priimtas teisminės institucijos ar administracinis sprendimas, arba atitinkamoje valstybėje narėje vykdytinas teisminės institucijos sprendimas, priimtas iki tos dienos arba po jos;

               b)

               lėšos ar ekonominiai ištekliai bus naudojami tik reikalavimams, kurių vykdymas užtikrintas tokiu sprendimu arba kurie pripažinti teisėtais tokiu sprendimu, tenkinti, laikantis taikomais įstatymais ir kitais teisės aktais, kuriais reglamentuojamos tokius reikalavimus turinčių asmenų teisės, nustatytų ribų;

               c)

               sprendimas nėra į priede pateiktą sąrašą įtraukto fizinio ar juridinio asmens, subjekto arba organizacijos naudai ir

               d)

               sprendimo pripažinimas neprieštarauja atitinkamos valstybės narės viešajai politikai.

         Atitinkama valstybė narė informuoja kitas valstybes nares ir Komisiją apie bet kokį pagal šią dalį suteiktą leidimą.
   5.   1 dalis nekliudo tam, kad į priede pateiktą sąrašą įtrauktas fizinis ar juridinis asmuo, subjektas arba organizacija pervestų mokėtiną sumą pagal sutartį, sudarytą iki tokio fizinio ar juridinio asmens, subjekto arba organizacijos įtraukimo į priede pateiktą sąrašą, jeigu atitinkama valstybė narė nustatė, kad mokėjimo tiesiogiai ar netiesiogiai negauna 1 dalyje nurodytas fizinis ar juridinis asmuo, subjektas arba organizacija.
   6.   2 dalis netaikoma, kai įšaldytos sąskaitos papildomos:

               a)

               palūkanomis arba kitomis dėl tų sąskaitų atsirandančiomis pajamomis;

               b)

               mokėjimais pagal sutartis, susitarimus ar įsipareigojimus, kurie buvo sudaryti arba nustatyti anksčiau nei tą dieną, kurią toms sąskaitoms pradėtos taikyti 1 ir 2 dalyse numatytos priemonės, arba

               c)

               mokėjimais pagal teisminių institucijų, administracinius arba arbitražo sprendimus, priimtus Sąjungoje arba vykdytinus atitinkamoje valstybėje narėje,

         su sąlyga, kad tokioms palūkanoms, kitoms pajamoms ir mokėjimams yra toliau taikomos 1 dalyje numatytos priemonės.
   3 straipsnis
   1.   Valstybės narės arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba vienbalsiai sudaro priede pateikiamą sąrašą ir jį iš dalies keičia.
   2.   Taryba tiesiogiai, jei adresas žinomas, arba viešai paskelbdama pranešimą, atitinkamam fiziniam ar juridiniam asmeniui, subjektui arba organizacijai praneša 1 dalyje nurodytą sprendimą, įskaitant įtraukimo į sąrašą priežastis, suteikdama tokiam asmeniui, subjektui arba organizacijai galimybę pateikti pastabų.
   3.   Jeigu pateikiama pastabų arba naujų esminių įrodymų, Taryba peržiūri 1 dalyje nurodytą sprendimą ir atitinkamai informuoja atitinkamą fizinį ar juridinį asmenį, subjektą arba organizaciją.
   4 straipsnis
   1.   Priede nurodomos 1 straipsnio 1 dalyje ir 2 straipsnio 1 dalyje nurodytų fizinių ir juridinių asmenų, subjektų ir organizacijų įtraukimo į sąrašą priežastys.
   2.   Be to, priede pateikiama informacija, jei jos turima, būtina atitinkamų fizinių ar juridinių asmenų tapatybei nustatyti ir subjektams arba organizacijoms identifikuoti. Tokia apie fizinius asmenis teikiama informacija gali apimti vardą ir pavardę, įskaitant slapyvardžius, gimimo datą ir vietą, pilietybę, paso bei asmens tapatybės kortelės numerius, lytį, adresą, jei žinomas, ir pareigas arba profesiją. Tokia apie juridinius asmenis, subjektus ar organizacijas teikiama informacija gali apimti pavadinimą, registracijos vietą ir datą, registracijos numerį ir veiklos vykdymo vietą.
   5 straipsnis
   Netenkinami jokie su sutartimi arba sandoriu, kurių vykdymui tiesioginį arba netiesioginį, visapusišką arba dalinį poveikį turėjo šiuo sprendimu nustatytos priemonės, susiję reikalavimai, įskaitant reikalavimus dėl žalos atlyginimo arba kitus šios rūšies reikalavimus, pavyzdžiui, reikalavimai dėl kompensacijos ar dėl garantijos suteikimo, visų pirma reikalavimai pratęsti arba apmokėti obligaciją, garantiją ar žalos atlyginimo įsipareigojimą, ypač finansinę garantiją ar finansinį žalos atlyginimo įsipareigojimą, nepriklausomai nuo jų formos, kuriuos pateikė:

               a)

               į priede pateiktą sąrašą įtraukti fiziniai ar juridiniai asmenys, subjektai arba organizacijos;

               b)

               fiziniai ar juridiniai asmenys, subjektai arba organizacijos, veikiantys per bet kurį a punkte nurodytą asmenį, subjektą arba organizaciją arba jų vardu.

         6 straipsnis
   Siekiant, kad šiame sprendime nustatytų priemonių poveikis būtų kuo didesnis, Sąjunga skatina trečiąsias valstybes patvirtinti ribojamąsias priemones, panašias į nustatytąsias šiame sprendime.
   7 straipsnis
   Šis sprendimas taikomas iki 2019 m. liepos 17 d. Šis sprendimas nuolat peržiūrimas. Jis atitinkamai atnaujinamas arba iš dalies keičiamas, jei Taryba mano, kad jo tikslai nepasiekti.
   8 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2018 m. liepos 16 d.

            Tarybos vardu

            Pirmininkė

         F. MOGHERINI

      PRIEDAS

         1 ir 2 straipsniuose nurodytų fizinių ir juridinių asmenų, subjektų ir organizacijų sąrašas

      […]


title: 2018 m. liepos 13 d. Tarybos sprendimas (ES) 2018/1041 dėl Europos Sąjungos bei jos valstybių narių ir Korėjos Respublikos pagrindų susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

text:
25.7.2018

                  LT

                  Europos Sąjungos oficialusis leidinys

                  L 188/1

         TARYBOS SPRENDIMAS (ES) 2018/1041
         2018 m. liepos 13 d.
         dėl Europos Sąjungos bei jos valstybių narių ir Korėjos Respublikos pagrindų susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 ir 212 straipsnius kartu su 218 straipsnio 6 dalies a punktu,
         atsižvelgdama į Aktą dėl Kroatijos Respublikos stojimo, ypač į jo 6 straipsnio 2 dalį,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     remiantis Stojimo akto 6 straipsnio 2 dalimi, dėl Kroatijos prisijungimo prie Europos Sąjungos bei jos valstybių narių ir Korėjos Respublikos pagrindų susitarimo (2) turi būti susitarta sudarant susitarimo protokolą. Taikytina supaprastinta procedūra, pagal kurią protokolą vienbalsiai valstybių narių vardu turi sudaryti Taryba ir atitinkamos trečiosios šalys;

                     (2)

                     2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis. Derybos su Korėjos Respublika sėkmingai užbaigtos ir Briuselyje 2017 m. birželio 21 d. (3) pasirašytas protokolas Sąjungos bei jos valstybių narių vardu;

                     (3)

                     todėl protokolas turėtų būti patvirtintas,

               PRIĖMĖ ŠĮ SPRENDIMĄ:

            1 straipsnis
            Europos Sąjungos bei jos valstybių narių ir Korėjos Respublikos pagrindų susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą, patvirtinamas Sąjungos ir jos valstybių narių vardu (4).

            2 straipsnis
            Tarybos pirmininkas Sąjungos ir jos valstybių narių vardu pateikia protokolo 4 straipsnio 1 dalyje numatytą pranešimą.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. liepos 13 d.

                  Tarybos vardu

                  Pirmininkas

               H. LÖGER

            (1)  2018 m. gegužės 3 d. Europos Parlamento pritarimas.

            (2)  OL L 20, 2013 1 23, p. 2.

            (3)  2016 m. balandžio 21 d. Tarybos sprendimas (ES) 2018/902 dėl Europos Sąjungos bei jos valstybių narių ir Korėjos Respublikos pagrindų susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu bei laikino taikymo (OL L 161, 2018 6 26, p. 1).

            (4)  Protokolas buvo paskelbtas (OL L 161, 2018 6 26, p. 3) kartu su sprendimu dėl jo pasirašymo.


18.9.2018

               LT

               Europos Sąjungos oficialusis leidinys

               C 331/155

      P8_TA(2017)0259
      Prašymas atšaukti Jeano-Marie Le Peno (Jean-Marie Le Pen) imunitetą
      2017 m. birželio 14 d. Europos Parlamento sprendimas dėl prašymo atšaukti Jeano-Marie Le Peno (Jean-Marie Le Pen) imunitetą (2017/2020(IMM))
      (2018/C 331/24)

         Europos Parlamentas,

                  —

                  atsižvelgdamas į Prancūzijos Respublikos teisingumo ministro Jeano-Jacques‘o Urvoaso 2016 m. gruodžio 22 d. perduotą prašymą atšaukti Jeano-Marie Le Peno imunitetą, kuris susijęs su Paryžiaus apeliacinio teismo generalinio prokuroro prašymu ir kuris buvo paskelbtas 2017 m. sausio 16 d. plenariniame posėdyje,

                  —

                  išklausęs Jeano-Marie Le Peno paaiškinimų, kaip nurodyta Darbo tvarkos taisyklių 9 straipsnio 6 dalyje,

                  —

                  atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

                  —

                  atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

                  —

                  atsižvelgdamas į Prancūzijos Respublikos Konstitucijos 26 straipsnį,

                  —

                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

                  —

                  atsižvelgdamas į Teisės reikalų komiteto pranešimą (A8-0217/2017),

                  A.

                  kadangi Paryžiaus apeliacinio teismo generalinis prokuroras pateikė prašymą atšaukti Europos Parlamento nario Jeano-Marie Le Peno imunitetą, nes vyksta nusikalstamų veikų ikiteisminis tyrimas;

                  B.

                  kadangi generalinio prokuroro prašymas susijęs su kaltinimais, kad Jean-Marie Le Pen padarė pareiškimą radijo laidoje, kuris prilyginamas diskriminacijos kurstymui, neapykantos arba rasinio smurto skatinimui – nusikalstamai veikai, numatytai Prancūzijos Respublikos baudžiamajame kodekse;

                  C.

                  kadangi Prancūzijos Respublikos Konstitucijos 26 straipsnyje nustatyta, kad „nė vienas parlamento narys negali būti traukiamas atsakomybėn, apklausiamas, sulaikomas, suimamas ar teisiamas dėl einant oficialias pareigas pareikštos nuomonės ar balsavimo“ ir kadangi be parlamento sutikimo nė vienas parlamento narys dėl nusikaltimo negali būti suimamas arba negali būti kitaip atimama ar suvaržoma jo laisvė;

                  D.

                  kadangi Protokolo Nr. 7 dėl Europos Sąjungos privilegijų ir imunitetų 8 straipsnyje nustatyta, kad Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

                  E.

                  kadangi pagal Darbo tvarkos taisyklių 5 straipsnio 2 dalį Parlamento nario imunitetas nėra jo asmeninė privilegija, bet viso Parlamento ir jo narių nepriklausomumo garantija;

                  F.

                  kadangi Parlamento nario imunitetą reglamentuojančios nuostatos turi būti aiškinamos atsižvelgiant į Sutarčių vertybes, tikslus ir principus;

                  G.

                  kadangi šis Europos Parlamento nario absoliutus imunitetas apima ne tik nario išreikštą nuomonę oficialiuose Parlamento posėdžiuose, bet ir kitur, pavyzdžiui, žiniasklaidoje išreikštą nuomonę, kai esama ryšio tarp pareikštos nuomonės ir Parlamento nario pareigų (2);

                  H.

                  kadangi nėra jokio ryšio tarp pareiškimo, dėl kurio pateiktas skundas, ir Jeano-Marie Le Peno parlamentinio darbo ir taigi Jean-Marie Le Pen neveikė kaip Europos Parlamento narys;

                  I.

                  kadangi pagal Protokolo Nr. 7 9 straipsnį Europos Parlamento nariai Parlamento sesijų metu naudojasi savo valstybės teritorijoje imunitetais, kurie toje valstybėje yra suteikiami parlamento nariams;

                  J.

                  kadangi atšaukti galima tik 9 straipsnyje numatytą imunitetą (3);

                  K.

                  kadangi tokio imuniteto tikslas – apsaugoti Parlamentą ir jo narius nuo teisinio proceso, kai tai susiję su veikla, kuri vykdoma einant parlamentines pareigas ir kuri negali būti atskirta nuo šių pareigų;

                  L.

                  kadangi, kai toks procesas nesusijęs su Parlamento nario pareigų vykdymu, imunitetas turėtų būti atšaukiamas, nebent paaiškėja, kad ketinimas, sudarantis teisinio proceso pagrindą, gali pakenkti Parlamento nario politinei veiklai, taigi ir Parlamento nepriklausomumui (fumus persecutionis);

                  M.

                  kadangi, remiantis šioje byloje pateikta informacija, nėra pagrindo įtarti, kad su Jeanu-Marie Le Penu susijęs procesas vykdomas remiantis ketinimu pakenkti jo, kaip Europos Parlamento nario, politinei veiklai;

                  1.

                  nusprendžia atšaukti Jeano-Marie Le Peno imunitetą;

                  2.

                  paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Prancūzijos Respublikos institucijai ir Jeanui-Marie Le Penui.

         (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.

         (2)  Pirmiau minėto sprendimo Patriciello 33 punktas.

         (3)  Pirmiau minėtas sprendimo Marra 45 punktas.


18.9.2018

               LT

               Europos Sąjungos oficialusis leidinys

               C 331/157

      P8_TA(2017)0266
      Prašymas atšaukti Marine Le Pen imunitetą
      2017 m. birželio 15 d. Europos Parlamento sprendimas dėl prašymo atšaukti Marine Le Pen imunitetą (2017/2021(IMM))
      (2018/C 331/25)

         Europos Parlamentas,

                  —

                  atsižvelgdamas į Provanso Ekso apeliacinio teismo generalinio prokuroro Pascalio Guinot 2016 m. gruodžio 9 d. perduotą prašymą atšaukti Marine Le Pen imunitetą, kuris buvo paskelbtas 2017 m. sausio 19 d. plenariniame posėdyje,

                  —

                  išklausęs 2017 m. gegužės 29 d. ir 2017 m. birželio 12 d. Marine Le Pen paaiškinimų, kaip nurodyta Darbo tvarkos taisyklių 9 straipsnio 6 dalyje,

                  —

                  atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

                  —

                  atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

                  —

                  atsižvelgdamas į 1881 m. liepos 29 d. Įstatymo 23 straipsnio pirmą pastraipą, 29 straipsnio pirmą pastraipą, 30 straipsnį ir 31 straipsnio pirmą pastraipą ir 1982 m. liepos 29 d. Įstatymo 93-2 ir 93-3 straipsnius,

                  —

                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

                  —

                  atsižvelgdamas į Teisės reikalų komiteto pranešimą (A8-0223/2017),

                  A.

                  kadangi Aix-en-Provence Apeliacinio teismo generalinis prokuroras pateikė prašymą atšaukti Europos Parlamento narės Marine Le Pen imunitetą siekiant imtis teisinių veiksmų dėl įtarimo padarius nusižengimą;

                  B.

                  kadangi, remiantis Protokolo Nr. 7 dėl Europos Sąjungos privilegijų ir imunitetų 8 straipsniu, Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

                  C.

                  kadangi pagal Protokolo Nr. 7 9 straipsnį Europos Parlamento nariai Parlamento sesijų metu naudojasi savo valstybės teritorijoje imunitetais, kurie toje valstybėje yra suteikiami parlamento nariams;

                  D.

                  kadangi Prancūzijos Respublikos Konstitucijos 26 straipsnio antroje pastraipoje numatyta, kad nė vienas parlamento narys dėl nusikaltimo ar baudžiamojo nusižengimo negali būti suimamas arba negali būti kitaip atimama ar suvaržoma jo laisvė, jei asamblėjos, kurios narys jis yra, biuras nedavė tam sutikimo, ir kad toks sutikimas nėra būtinas, kai narys užtinkamas bedarantis nusikaltimą ar baudžiamąjį nusižengimą (in flagranti) arba įsiteisėjus apkaltinamajam nuosprendžiui;

                  E.

                  kadangi Marine Le Pen kaltinama asmens, vykdančio viešąsias pareigas, viešu šmeižimu; šis nusižengimas numatytas Prancūzijos Respublikos teisės aktuose, t. y. 1881 m. liepos 29 d. Įstatymo 23 straipsnio pirmoje pastraipoje, 29 straipsnio pirmoje pastraipoje, 30 straipsnyje ir 31 straipsnio pirmoje pastraipoje ir 1982 m. liepos 29 d. Įstatymo 93-2 ir 93-3 straipsniuose;

                  F.

                  kadangi 2015 m. liepos 28 d. Christian Estrosi pateikė Nicos vyr. ikiteisminio tyrimo teisėjui skundą su civilinio ieškinio pareiškimu dėl Marine Le Pen, kaltindamas ją piliečio, laikinai vykdančio viešąsias pareigas, viešu šmeižimu; kadangi jis nurodė, kad 2015 m. gegužės 3 d. laidoje Le Grand Rendez-vous, kurią vienu metu transliavo kanalas „iTÉLÉ“ ir stotis „Europe 1“, Marine Le Pen pasakė tokius žodžius, kurie yra kaltinimai, kenkiantys jo garbei arba orumui:
                  „Paklausykit, aš žinau tai, kad ponas Estrosi finansavo Prancūzijos islamo organizacijų sąjungą (UOIF), tai, kad administracinis teismas jį nubaudė, nes jis nustatė UOIF mečetei labai mažą nuomos mokestį, kad net administracinis teismas jam davė per pirštus, o tai faktiškai parodo, kaip šie merai nelegaliai finansuoja mečetes pažeisdami 1905 m. įstatymą; tada, kai esi sučiuptas dėl klientelizmo, korporatyvizmo, be abejonės, turi šaukti labai garsiai vartodamas šokiruojančius žodžius, tačiau aš nekreipiu dėmesio į žodžius, aš kreipiu dėmesį į veiksmus…“; atsakydama į interviu rengėjo klausimą „Vadinasi, Estrosi yra džihadistų bendrininkas?“, M. Le Pen atsakė: „Pagalba, priemonių suteikimas, parama: kai padedi islamiškajam fundamentalizmui įsikurti, skleisti idėjas, įdarbinti, morališkai, taip, esi tam tikra prasme kažkiek bendrininkas“;

                  G.

                  kadangi Marine Le Pen du kartus buvo pakviesta atvykti pasiaiškinti, kaip nurodyta Darbo tvarkos taisyklių 9 straipsnio 6 dalyje; kadangi ji nepasinaudojo galimybe pateikti savo pastabas atsakingam komitetui;

                  H.

                  kadangi veiksmai, kuriuos įtariama padariusi Marine Le Pen, nėra tiesiogiai ir akivaizdžiai susiję su jos, kaip Europos Parlamento narės, pareigų vykdymu ir jos pasakyti žodžiai nėra Europos Parlamento nariui einant pareigas pareikšta nuomonė ar balsavimas, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

                  I.

                  kadangi, atsižvelgiant į Protokolo Nr. 7 dėl Europos Sąjungos privilegijų ir imunitetų 8 straipsnį, kaltinimai yra akivaizdžiai nesusiję su Marine Le Pen, kaip Europos Parlamento narės, pareigomis, o yra iš tikrųjų susiję tik su nacionalinio ar regioninio pobūdžio veikla, todėl 8 straipsnis netaikomas;

                  J.

                  kadangi galima atšaukti tik pagal Protokolo Nr. 7 dėl Europos Sąjungos privilegijų ir imunitetų 9 straipsnį suteikiamą imunitetą;

                  K.

                  kadangi, atsižvelgiant į Protokolo Nr. 7 dėl Europos Sąjungos privilegijų ir imunitetų 9 straipsnį, nėra jokio pagrindo įtarti, kad prašymas atšaukti imunitetą pateiktas siekiant trukdyti Marine Le Pen parlamentiniam darbui arba pakenkti jos politinei reputacijai (fumus persecutionis);

                  1.

                  nusprendžia atšaukti Marine Le Pen imunitetą;

                  2.

                  paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Prancūzijos Respublikos institucijai ir Marine Le Pen.

         (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.


18.9.2018

               LT

               Europos Sąjungos oficialusis leidinys

               C 331/151

      P8_TA(2017)0257
      Prašymas atšaukti Rolando Pakso imunitetą
      2017 m. birželio 14 d. Europos Parlamento sprendimas dėl prašymo atšaukti Rolando Pakso imunitetą (2016/2070(IMM))
      (2018/C 331/22)

         Europos Parlamentas,

                  —

                  atsižvelgdamas į Lietuvos Respublikos generalinio prokuroro 2016 m. kovo 31 d. perduotą prašymą atšaukti Rolando Pakso imunitetą, kuris buvo paskelbtas 2016 m. balandžio 13 d. plenariniame posėdyje,

                  —

                  išklausęs Rolando Pakso paaiškinimą, kaip nurodyta Darbo tvarkos taisyklių 9 straipsnio 6 dalyje,

                  —

                  surengęs keitimąsi nuomonėmis su Lietuvos Respublikos generaliniu prokuroru ir Generalinės prokuratūros Organizuotų nusikaltimų ir korupcijos tyrimo departamento vyriausiuoju prokuroru,

                  —

                  atsižvelgdamas į Protokolo Nr. 7 dėl Europos Sąjungos privilegijų ir imunitetų 9 straipsnį bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

                  —

                  atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

                  —

                  atsižvelgdamas į Lietuvos Respublikos Konstitucijos 62 straipsnį,

                  —

                  atsižvelgdamas į Lietuvos Respublikoje išrinktų Europos Parlamento narių statuso ir darbo sąlygų įstatymo 4 straipsnį,

                  —

                  atsižvelgdamas į Seimo statuto 22 straipsnį,

                  —

                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

                  —

                  atsižvelgdamas į Teisės reikalų komiteto pranešimą (A8-0219/2017),

                  A.

                  kadangi Lietuvos Respublikos generalinis prokuroras pateikė prašymą atšaukti Europos Parlamento nario Rolando Pakso imunitetą, nes vyksta nusikalstamų veikų tyrimas;

                  B.

                  kadangi generalinio prokuroro prašymas susijęs su įtarimais, kad 2015 m. rugpjūčio 31 d. Rolandas Paksas sutiko priimti kyšį pažadėdamas paveikti valstybės institucijas ir valstybės tarnautojus, šiems vykdant savo įgaliojimus, ir tai galėtų sudaryti nusikalstamą veiką pagal Lietuvos Respublikos baudžiamąjį kodeksą;

                  C.

                  kadangi pagal Protokolo Nr. 7 9 straipsnį Europos Parlamento nariai Parlamento sesijų metu naudojasi savo valstybės teritorijoje imunitetais, kurie toje valstybėje yra suteikiami parlamento nariams;

                  D.

                  kadangi pagal Lietuvos Respublikos Konstitucijos 62 straipsnį Seimo narys be Seimo sutikimo negali būti traukiamas baudžiamojon atsakomybėn, suimamas, negali būti kitaip suvaržoma jo laisvė;

                  E.

                  kadangi Lietuvos Respublikoje išrinktų Europos Parlamento narių statuso ir darbo sąlygų įstatymo 4 straipsnyje nurodyta, kad Europos Parlamento narys Lietuvos Respublikos teritorijoje turi tokią pačią asmens neliečiamybę kaip ir Lietuvos Respublikos Seimo narys, jeigu Europos Sąjungos teisės normos nenumato kitaip;

                  F.

                  kadangi Seimo statuto 22 straipsnyje nurodyta, kad Seimo narys be Seimo sutikimo negali būti traukiamas baudžiamojon atsakomybėn, suimamas, negali būti kitaip suvaržoma jo laisvė, išskyrus atvejus, kai jis užtinkamas bedarantis nusikaltimą (in flagranti); šiais atvejais generalinis prokuroras apie tai nedelsdamas praneša Seimui;

                  G.

                  kadangi remiantis Darbo tvarkos taisyklių 5 straipsnio 2 dalimi Parlamento nario imunitetas nėra jo asmeninė privilegija, bet viso Parlamento ir jo narių nepriklausomybės garantija;

                  H.

                  kadangi Parlamento nario imuniteto tikslas – apsaugoti Parlamentą ir jo narius nuo teisinio proceso, kai tai susiję su veikla, vykdoma einant parlamentines pareigas ir kuri negali būti atskirta nuo tų pareigų;

                  I.

                  kadangi, kai toks procesas nesusijęs su Parlamento nario pareigų vykdymu, imunitetas turėtų būti atšaukiamas, nebent paaiškėja, kad ketinimas, sudarantis teisinio proceso pagrindą, gali pakenkti Parlamento nario politinei veiklai, taigi ir Parlamento nepriklausomumui (fumus persecutionis);

                  J.

                  kadangi, remiantis šioje byloje pateikta plačia ir išsamia informacija, nėra pagrindo įtarti, kad su Rolandu Paksu susijęs procesas vykdomas remiantis ketinimu pakenkti jo kaip Europos Parlamento nario politinei veiklai;

                  K.

                  kadangi Europos Parlamentas nėra įgaliotas pareikšti savo nuomonės dėl Parlamento nario kaltumo ar nekaltumo ir dėl to, ar veiksmai, kuriais jis yra kaltinamas, užtraukia jam baudžiamąją atsakomybę, jis taip pat nėra įgaliotas pareikšti savo nuomonės dėl atitinkamų nacionalinių teisinių ir teisminių sistemų privalumų;

                  1.

                  nusprendžia atšaukti Rolando Pakso imunitetą;

                  2.

                  paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Lietuvos Respublikos institucijai ir Rolandui Paksui.

         (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.


18.9.2018

               LT

               Europos Sąjungos oficialusis leidinys

               C 331/153

      P8_TA(2017)0258
      Prašymas atšaukti Mylène Troszczynski imunitetą
      2017 m. birželio 14 d. Europos Parlamento sprendimas dėl prašymo atšaukti Mylène Troszczynski imunitetą (2017/2019(IMM))
      (2018/C 331/23)

         Europos Parlamentas,

                  —

                  atsižvelgdamas į Prancūzijos Respublikos teisingumo ministro 2016 m. gruodžio 1 d. perduotą prašymą atšaukti Europos Parlamento narės Mylène Troszczynski imunitetą, kuris susijęs su Bobinji apygardos teismo respublikos prokuroro atliekamu ikiteisminiu tyrimu dėl asmens ar asmenų grupės viešo šmeižimo, neapykantos ar smurto skatinimo prieš asmenį ar asmenų grupę dėl jų kilmės, priklausymo ar nepriklausymo tam tikrai etninei grupei, tautybės, rasės ar religijos ir kuris paskelbtas 2017 m. sausio 16 d. plenariniame posėdyje,

                  —

                  išklausęs Mylène Troszczynski paaiškinimų, kaip nurodyta Darbo tvarkos taisyklių 9 straipsnio 5 dalyje,

                  —

                  atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

                  —

                  atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

                  —

                  atsižvelgdamas į Prancūzijos Respublikos Konstitucijos su pakeitimais, padarytais 1995 m. rugpjūčio 4 d. Konstituciniu įstatymu Nr. 95-880, 26 straipsnį,

                  —

                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

                  —

                  atsižvelgdamas į Teisės reikalų komiteto pranešimą (A8-0218/2017),

                  A.

                  kadangi Bobinji apygardos teismo respublikos prokuroras paprašė atšaukti Europos Parlamento narės ir Pikardijos regiono tarybos narės Mylène Troszczynski imunitetą, nes vyksta procesas dėl to, kad 2015 m. rugsėjo 23 d. tinklo „Twitter“ paskyroje, priklausančioje jai, buvo paskelbta nuotrauka, kurioje visą kūną dengiančius apdarus dėvinčios moterys stovi eilėje prie Šeimos išmokų kasos, kartu su žinute „Šeimos išmokų kasa, Roni su Bua, 2014 12 09. Dėvėti visą kūną dengiantį apdarą yra uždrausta įstatymu…“;

                  B.

                  kadangi nuotrauka, dėl kurios pateiktas skundas, iš tiesų yra fotomontažas iš Londone padarytos nuotraukos, kurį jau buvo panaudojęs kitos tinklo „Twitter“ paskyros savininkas, ir kadangi ikiteisminio tyrimo metu buvo nustatyta, kad tą žinutę įdėjo ne M. Troszczynski, tačiau jos padėjėjas, kuris pripažino faktus;

                  C.

                  kadangi prokuroras pažymėjo, kad M. Troszczynski galėtų būti už žinutę atsakinga kaip savo paskyros, esančios tinkle „Twitter“, leidybos direktorė;

                  D.

                  kadangi, kai M. Troszczynski suprato, jog nuotrauka suklastota, ji iš karto ją ištrynė iš savo paskyros, esančios tinkle „Twitter“;

                  E.

                  kadangi Mylène Troszczynski imuniteto atšaukimas susijęs su įtarimais, kad ji galėjo dalyvauti viešai šmeižiant asmenį ar asmenų grupę dėl jų kilmės, priklausymo ar nepriklausymo tam tikrai etninei grupei, tautybės, rasės ar religijos (ši veika yra numatyta ir bausmės už ją nustatytos 1881 m. liepos 29 d. Įstatymo 23 straipsnyje, 29 straipsnio 1 pastraipoje, 32 straipsnio 2 ir 3 pastraipose, 42, 43 ir 48-6 straipsniuose) ir galėjo dalyvauti kurstant rasinę diskriminaciją, skatinant neapykantą arba smurtą (ši veika yra numatyta ir bausmės už ją nustatytos 1881 m. liepos 29 d. Įstatymo 24 straipsnio 8, 10, 11 ir 12 pastraipose, 23 straipsnio 1 pastraipoje ir 42 straipsnyje ir Baudžiamojo kodekso 132-26 straipsnio 2 ir 3 dalyse);

                  F.

                  kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės teritorijoje naudojasi imunitetais, kurie suteikiami tos valstybės parlamento nariams;

                  G.

                  kadangi Prancūzijos Respublikos Konstitucijos 26 straipsnyje nustatyta, kad nė vienas parlamento narys negali būti traukiamas atsakomybėn, apklausiamas, sulaikomas, suimamas ar teisiamas dėl einant oficialias pareigas pareikštos nuomonės ar balsavimo ir be parlamento sutikimo nė vienas parlamento narys dėl nusikaltimo negali būti suimamas arba negali būti kitaip atimama ar suvaržoma jo laisvė;

                  H.

                  kadangi Prancūzijos Respublikos parlamento nariams suteikiamo imuniteto taikymo sritis faktiškai atitinka imuniteto, suteikiamo Europos Parlamento nariams pagal Protokolo Nr. 7 dėl Europos Sąjungos privilegijų ir imunitetų 8 straipsnį, taikymo sritį; kadangi Europos Sąjungos Teisingumo Teismas nustatė, jog tam, kad būtų taikomas imunitetas, nuomonė turi būti pareikšta Parlamento nario, einančio savo pareigas, o tai reiškia, kad turi būti ryšys tarp pareikštos nuomonės ir Parlamento nario pareigų; kadangi toks ryšys turi būti tiesioginis ir akivaizdus;

                  I.

                  kadangi kaltinimai yra susiję ne su Mylène Troszczynski, kaip Europos Parlamento narės, pareigomis, o su regioninio pobūdžio veikla, nes suklastota nuotrauka ir su ja susijusi žinutė buvo, kaip įtariama, įkeltos Roni su Bua mieste pažeidžiant Prancūzijos įstatymus;

                  J.

                  kadangi veika, kuria įtariama Mylène Troszczynski, nėra susijusi su jai einant Europos Parlamento narės pareigas pareikšta nuomone ar balsavimu, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

                  K.

                  kadangi nėra įtarimų, jog esama fumus persecutionis atvejo, t. y. kad buvo akivaizdžiai mėginta trukdyti Mylène Troszczynski parlamentiniam darbui pasinaudojant ikiteisminiu tyrimu, kuris buvo pradėtas Senos-Sen Deni departamento Šeimos išmokų kasai, kuriai atstovavo jos generalinis direktorius, pateikus skundą dėl valstybės institucijos viešo šmeižimo;

                  1.

                  nusprendžia atšaukti Mylène Troszczynski imunitetą;

                  2.

                  paveda Pirmininkui nedelsiant perduoti šį sprendimą ir atsakingo komiteto pranešimą Prancūzijos Respublikos teisingumo ministrui ir Mylène Troszczynski.

         (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.


title: 2018 m. rugsėjo 18 d. Tarybos sprendimas (ES) 2018/1268, kuriuo skiriamas Regionų komiteto Švedijos Karalystės pasiūlytas narys

text:
21.9.2018

                  LT

                  Europos Sąjungos oficialusis leidinys

                  L 238/85

         TARYBOS SPRENDIMAS (ES) 2018/1268
         2018 m. rugsėjo 18 d.
         kuriuo skiriamas Regionų komiteto Švedijos Karalystės pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Švedijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

                     (2)

                     pasibaigus Martin ANDREASSON kadencijai tapo laisva Regionų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

                        —

                        Alexander WENDT, Ledamot i landstingsfullmäktige, Blekinge läns landsting.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2018 m. rugsėjo 18 d. Tarybos sprendimas (ES) 2018/1271, kuriuo skiriamas Regionų komiteto Vokietijos Federacinės Respublikos pasiūlytas narys

text:
21.9.2018

                  LT

                  Europos Sąjungos oficialusis leidinys

                  L 238/88

         TARYBOS SPRENDIMAS (ES) 2018/1271
         2018 m. rugsėjo 18 d.
         kuriuo skiriamas Regionų komiteto Vokietijos Federacinės Respublikos pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Vokietijos vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

                     (2)

                     pasibaigus dr. Beate MERK kadencijai tapo laisva Regionų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

                        —

                        Georg EISENREICH, Staatsminister (Freistaat Bayern).

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2018 m. rugsėjo 18 d. Tarybos sprendimas (ES) 2018/1269, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banka Slovenije išorės auditoriaus

text:
21.9.2018

                  LT

                  Europos Sąjungos oficialusis leidinys

                  L 238/86

         TARYBOS SPRENDIMAS (ES) 2018/1269
         2018 m. rugsėjo 18 d.
         kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banka Slovenije išorės auditoriaus
         EUROPOS SĄJUNGOS TARYBA,
         atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą (Nr. 4) dėl Europos centrinių bankų sistemos ir Europos Centrinio Banko statuto, ypač į jo 27 straipsnio 1 dalį,
         atsižvelgdama į Europos Centrinio Banko 2018 m. liepos 6 d. rekomendaciją, skirtą Europos Sąjungos Tarybai dėl Banka Slovenije išorės auditoriaus (ECB/2018/18) (1),
         kadangi:

                     (1)

                     Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

                     (2)

                     dabartinio Banka Slovenije išorės auditoriaus įgaliojimai baigėsi po 2017 finansinių metų audito. Todėl būtina paskirti išorės auditorių nuo 2018 finansinių metų;

                     (3)

                        Banka Slovenije išorės auditoriumi 2018–2020 finansiniams metams pasirinko Ernst & Young revizija, poslovno svetovanje, d.o.o.;

                     (4)

                     ECB valdančioji taryba rekomenduoja Ernst & Young revizija, poslovno svetovanje, d.o.o. skirti Banka Slovenije išorės auditoriumi 2018–2020 finansiniams metams;

                     (5)

                     atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (2),

               PRIĖMĖ ŠĮ SPRENDIMĄ:

            1 straipsnis
            Sprendimo 1999/70/EB 1 straipsnio 13 dalis pakeičiama taip:

                  „13.   Ernst & Young revizija, poslovno svetovanje, d.o.o. patvirtinama Banka Slovenije išorės auditoriumi 2018–2020 finansiniams metams.“

            2 straipsnis
            Šis sprendimas įsigalioja pranešimo apie jį dieną.

            3 straipsnis
            Šis sprendimas skirtas ECB.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  OL C 260, 2018 7 24, p. 1.

            (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: 2018 m. rugsėjo 18 d. Tarybos sprendimas (ES) 2018/1272, kuriuo skiriamas Regionų komiteto Italijos Respublikos pasiūlytas narys

text:
21.9.2018

                  LT

                  Europos Sąjungos oficialusis leidinys

                  L 238/89

         TARYBOS SPRENDIMAS (ES) 2018/1272
         2018 m. rugsėjo 18 d.
         kuriuo skiriamas Regionų komiteto Italijos Respublikos pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Italijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. Remiantis skirtingais įgaliojimais, Mauro D'ATTIS buvo dar kartą paskirtas nariu atitinkamai 2016 m. balandžio 21 d. Tarybos sprendimu (ES) 2016/643 (4), 2016 m. spalio 17 d. Tarybos sprendimu (ES) 2016/1860 (5) ir 2017 m. rugsėjo 14 d. Tarybos sprendimu (ES) 2017/1753 (6);

                     (2)

                     pasibaigus Mauro D'ATTIS kadencijai tapo laisva Regionų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

                        —

                        Salvatore Domenico Antonio POGLIESE, Sindaco del Comune di Catania.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

            (4)  2016 m. balandžio 21 d. Tarybos sprendimas (ES) 2016/643, kuriuo skiriamas Regionų komiteto Italijos Respublikos pasiūlytas narys (OL L 108, 2016 4 23, p. 35).

            (5)  2016 m. spalio 17 d. Tarybos sprendimas (ES) 2016/1860, kuriuo skiriami Regionų komiteto du Italijos Respublikos pasiūlyti nariai ir Italijos Respublikos pasiūlytas pakaitinis narys (OL L 284, 2016 10 20, p. 31).

            (6)  2017 m. rugsėjo 14 d. Tarybos sprendimas (ES) 2017/1753, kuriuo skiriamas Regionų komiteto Italijos Respublikos pasiūlytas narys ir Italijos Respublikos pasiūlytas pakaitinis narys (OL L 246, 2017 9 26, p. 5).


title: 2018 m. rugsėjo 18 d. Tarybos sprendimas (ES) 2018/1270, kuriuo skiriamas Regionų komiteto Lietuvos Respublikos pasiūlytas narys

text:
21.9.2018

                  LT

                  Europos Sąjungos oficialusis leidinys

                  L 238/87

         TARYBOS SPRENDIMAS (ES) 2018/1270
         2018 m. rugsėjo 18 d.
         kuriuo skiriamas Regionų komiteto Lietuvos Respublikos pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Lietuvos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

                     (2)

                     pasibaigus Andriaus KUPČINSKO kadencijai tapo laisva Regionų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

                        —

                        Vytenis TOMKUS, Member of Kaišiadorys District Municipal Council.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2018 m. rugsėjo 18 d. Tarybos sprendimas (ES, Euratomas) 2018/1273, kuriuo skiriamas Europos ekonomikos ir socialinių reikalų komiteto Lenkijos Respublikos pasiūlytas narys

text:
21.9.2018

                  LT

                  Europos Sąjungos oficialusis leidinys

                  L 238/90

         TARYBOS SPRENDIMAS (ES, Euratomas) 2018/1273
         2018 m. rugsėjo 18 d.
         kuriuo skiriamas Europos ekonomikos ir socialinių reikalų komiteto Lenkijos Respublikos pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 302 straipsnį,
         atsižvelgdama į Europos atominės energijos bendrijos steigimo sutartį, ypač į jos 106a straipsnį,
         atsižvelgdama į Lenkijos Vyriausybės pasiūlymą,
         atsižvelgdama į Europos Komisijos nuomonę,
         kadangi:

                     (1)

                     2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.

                     (2)

                     mirus Franciszek BOBROWSKI, tapo laisva Europos ekonomikos ir socialinių reikalų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Dariusz Mirosław POTYRAŁA, President of the Trade Unions of Miners/All-Poland Alliance of Trade Unions.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

            (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


title: 2018 m. rugsėjo 18 d. Tarybos sprendimas (ES) 2018/1257 dėl Susitarimo, kuriuo siekiama užkirsti kelią nereglamentuojamai žvejybai atvirojoje jūroje, vykdomai Arkties vandenyno centrinėje dalyje, pasirašymo Europos Sąjungos vardu

text:
21.9.2018

                  LT

                  Europos Sąjungos oficialusis leidinys

                  L 238/1

         TARYBOS SPRENDIMAS (ES) 2018/1257
         2018 m. rugsėjo 18 d.
         dėl Susitarimo, kuriuo siekiama užkirsti kelią nereglamentuojamai žvejybai atvirojoje jūroje, vykdomai Arkties vandenyno centrinėje dalyje, pasirašymo Europos Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Sąjungos išimtinei kompetencijai priklauso pagal bendrą žuvininkystės politiką priimti jūrų biologinių išteklių apsaugos priemones ir šiuo atžvilgiu sudaryti susitarimus su trečiosiomis šalimis ir tarptautinėmis organizacijomis;

                     (2)

                     pagal Tarybos sprendimus 98/392/EB (1) ir 98/414/EB (2) Sąjunga yra 1982 m. gruodžio 10 d. Jungtinių Tautų jūrų teisės konvencijos (toliau – Konvencija) ir Susitarimo dėl 1982 m. gruodžio 10 d. Jungtinių Tautų jūrų teisės konvencijos nuostatų, susijusių su vienos valstybės ribas viršijančių žuvų išteklių ir toli migruojančių žuvų išteklių apsauga ir valdymu, įgyvendinimo (toliau – Susitarimas dėl žuvų išteklių) susitariančioji šalis. Tiek pagal Konvenciją, tiek pagal Susitarimą dėl žuvų išteklių reikalaujama, kad, išsaugant ir valdant jūrų gyvuosius išteklius, valstybės bendradarbiautų. Susitarimu, kuriuo siekiama užkirsti kelią nereglamentuojamai žvejybai atvirojoje jūroje, vykdomai Arkties vandenyno centrinėje dalyje (toliau – Susitarimas), vykdomas šis įpareigojimas;

                     (3)

                     Europos Parlamento ir Tarybos reglamente (ES) Nr. 1380/2013 (3) nustatyta, kad, siekdama užtikrinti tausų jūrų biologinių išteklių ir jūrų aplinkos naudojimą, valdymą ir išsaugojimą, Sąjunga žuvininkystės išorės santykiuose turi laikytis savo tarptautinių įsipareigojimų ir politikos tikslų, taip pat to reglamento 2 ir 3 straipsniuose išdėstytų tikslų bei principų. Susitarimas dera su tais tikslais;

                     (4)

                     2016 m. kovo 31 d. Taryba Komisijai suteikė įgaliojimus Sąjungos vardu derėtis dėl tarptautinio susitarimo, kuriuo siekiama užkirsti kelią nereglamentuojamai žvejybai atvirojoje jūroje, vykdomai Arkties vandenyno centrinėje dalyje. Tos derybos sėkmingai baigtos 2017 m. lapkričio 30 d.;

                     (5)

                     Sąjungai tapus Susitarimo šalimi, bus nuosekliau laikomasi Sąjungos išsaugojimo požiūrio visuose vandenynuose ir bus sustiprintas jos įsipareigojimas užtikrinti ilgalaikį išteklių išsaugojimą ir tausų jūrų biologinių išteklių naudojimą visame pasaulyje;

                     (6)

                     todėl Susitarimas turėtų būti Sąjungos vardu pasirašytas su sąlyga, kad jis bus sudarytas,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos vardu pasirašyti Susitarimą, kuriuo siekiama užkirsti kelią nereglamentuojamai žvejybai atvirojoje jūroje, vykdomai Arkties vandenyno centrinėje dalyje (toliau – Susitarimas), su sąlyga, kad minėtas Susitarimas bus sudarytas. (4)

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  1998 m. kovo 23 d. Tarybos sprendimas 98/392/EB dėl Europos bendrijos 1982 m. gruodžio 10 d. Jungtinių Tautų jūrų teisės konvencijos ir 1994 m. liepos 28 d. Susitarimo, susijusio su jos XI dalies įgyvendinimu, patvirtinimo (OL L 179, 1998 6 23, p. 1).

            (2)  1998 m. birželio 8 d. Tarybos sprendimas 98/414/EB dėl Europos bendrijos susitarimo dėl 1982 m. gruodžio 10 d. Jungtinių Tautų jūrų teisės konvencijos nuostatų, susijusių su dviejų ar daugiau valstybių vandenyse sutinkamų žuvų išteklių ir toli migruojančių žuvų išteklių apsauga ir valdymu, ratifikavimo (OL L 189, 1998 7 3, p. 14).

            (3)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).

            (4)  Susitarimo tekstas bus paskelbtas kartu su sprendimu dėl jo sudarymo.


title: 2018 m. rugsėjo 18 d. Tarybos sprendimas (ES, Euratomas) 2018/1274, kuriuo skiriamas Europos ekonomikos ir socialinių reikalų komiteto Danijos Karalystės pasiūlytas narys

text:
21.9.2018

                  LT

                  Europos Sąjungos oficialusis leidinys

                  L 238/91

         TARYBOS SPRENDIMAS (ES, Euratomas) 2018/1274
         2018 m. rugsėjo 18 d.
         kuriuo skiriamas Europos ekonomikos ir socialinių reikalų komiteto Danijos Karalystės pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 302 straipsnį,
         atsižvelgdama į Europos atominės energijos bendrijos steigimo sutartį, ypač į jos 106a straipsnį,
         atsižvelgdama į Danijos Vyriausybės pasiūlymą,
         atsižvelgdama į Europos Komisijos nuomonę,
         kadangi:

                     (1)

                     2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.

                     (2)

                     pasibaigus Dorthe ANDERSEN kadencijai tapo laisva Europos ekonomikos ir socialinių reikalų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Nils TRAMPE, Director Social Affairs in the Confederation of Danish Employers (DA).

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

            (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


title: 2018 m. rugsėjo 18 d. Tarybos sprendimas (ES) 2018/1275, kuriuo, kaip nustatyta Reglamento (ES) 2017/1939 14 straipsnio 3 dalyje, skiriami atrankos komisijos nariai

text:
21.9.2018

                  LT

                  Europos Sąjungos oficialusis leidinys

                  L 238/92

         TARYBOS SPRENDIMAS (ES) 2018/1275
         2018 m. rugsėjo 18 d.
         kuriuo, kaip nustatyta Reglamento (ES) 2017/1939 14 straipsnio 3 dalyje, skiriami atrankos komisijos nariai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. spalio 12 d. Tarybos reglamentą (ES) 2017/1939, kuriuo įgyvendinamas tvirtesnis bendradarbiavimas Europos prokuratūros įsteigimo srityje (1), ypač į jo 14 straipsnio 3 dalį,
         atsižvelgdama į Europos Komisijos pasiūlymą,
         kadangi:

                     (1)

                     pagal Reglamento (ES) 2017/1939 14 straipsnio 3 dalį turi būti sudaryta atrankos komisija, kuri sudarytų kvalifikuotų kandidatų į Europos vyriausiojo prokuroro pareigas galutinį sąrašą ir pateiktų motyvuotą nuomonę dėl kandidatų į Europos prokurorus kvalifikacijos;

                     (2)

                     Reglamente (ES) 2017/1939 nustatyta, kad Europos Parlamentas ir Taryba bendru sutarimu paskiria Europos vyriausiąjį prokurorą iš atrankos komisijos sudaryto kvalifikuotų kandidatų galutinio sąrašo;

                     (3)

                     taip pat Reglamente (ES) 2017/1939 nustatyta, kad kiekvieną Europos prokurorą Taryba paskiria iš trijų kandidatų, kuriuos pasiūlo kiekviena valstybė narė, gavusi atrankos komisijos motyvuotą nuomonę;

                     (4)

                     atrankos komisija turi peržiūrėti paraiškas į Europos vyriausiojo prokuroro ir Europos prokurorų pareigas, atsižvelgdama atitinkamai į Reglamento (ES) 2017/1939 14 straipsnio 2 dalyje ir 16 straipsnio 1 dalyje nustatytus reikalavimus, įskaitant tai, ar kandidatų nepriklausomumas nekelia abejonių;

                     (5)

                     atrankos komisiją turi sudaryti 12 asmenų, kurie parenkami iš buvusių Teisingumo Teismo ir Audito Rūmų narių, buvusių Eurojusto nacionalinių narių, nacionalinių aukščiausiųjų teismų narių, aukšto lygio prokurorų ir pripažintos kompetencijos teisininkų;

                     (6)

                     vieną iš komisijos narių turi pasiūlyti Europos Parlamentas. 2018 m. gegužės 31 d. Europos Parlamentas pasiūlė komisijos nariu paskirti Antonio MURA;

                     (7)

                     atrinkdama kandidatus į atrankos komisiją, Komisija atsižvelgė į poreikį užtikrinti geografinę pusiausvyrą, lyčių pusiausvyrą ir tinkamą Europos prokuratūros veikloje dalyvaujančių valstybių teisinių sistemų atstovavimą;

                     (8)

                     iš 11 Komisijos pasiūlytų asmenų, t. y. šešių vyrų ir penkių moterų, vienas buvęs Teisingumo Teismo narys, vienas buvęs Audito Rūmų narys, vienas buvęs Eurojusto nacionalinis narys, penki aukšto lygio prokurorai, du nacionalinių aukščiausiųjų teismų nariai ir vienas pripažintos kompetencijos teisininkas;

                     (9)

                     Reglamento (ES) 2017/1939 14 straipsnio 3 dalyje nustatyta, kad Taryba, remdamasi Komisijos pasiūlymu, turi priimti sprendimą, kuriuo skiriami komisijos nariai;

                     (10)

                     todėl turėtų būti paskirti atrankos komisijos nariai,

               PRIĖMĖ ŠĮ SPRENDIMĄ:

            1 straipsnis
            Ketverių metų laikotarpiui nuo 2018 m. spalio 9 d. Reglamento (ES) 2017/1939 14 straipsnio 3 dalyje nurodytos atrankos komisijos nariais skiriami šie asmenys:

                        Peter FRANK

                        Ulrike HABERL-SCHWARZ

                        Theodoros IOANNIDES

                        Saale LAOS

                        Jean-Claude MARIN

                        Ján MAZÁK

                        María de los Ángeles GARRIDO LORENZO

                        Marin MRČELA

                        Antonio MURA

                        Vítor Manuel DA SILVA CALDEIRA

                        Martine SOLOVIEFF

                        Raija TOIVIAINEN.

            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  OL L 283, 2017 10 31, p. 1.